als_Latn dik_Latn sag_Latn
Shkruan: Faton Mehmeti
Viteve të fundit jemi përballur me shifra të frikshme të emigrantëve, që kanë mbërritur në dyert e shteteve të ndryshme të Evropës, pjesa më e madhe e tyre janë nga Siria, Libani, Iraku Jordania etj. Të gjitha këto shtete kanë një emërues të përbashkët, luftën që po zhvillohet në vendet e tyre, ku paralelisht një eksod ( në heshtje ) të tillë po kalon edhe Kosova. Shqiptarët shesin çfarë kanë, lënë pas çdo gjë dhe ikin në vende të ndryshme të Evropës dhe sa më larg madje.
Varfëria e skajshme
Arsyet pse ikin shqiptarët e Kosovës janë: shqiptarët ikin së pari pasi janë të varfër. Sipas të dhënave të organizatave ndërkombëtare një në tre shqiptarë është në varfëri absolute dhe ekstreme. Nga një sondazh i publikuar kohët e fundit, rezulton që 53% e familjeve në Kosovë jetojnë nën nivelin e varfërisë absolute. Rreth 10% e tyre janë në nivelin e varfërisë ekstreme. Pastaj shqiptarët ikin, sepse u zhgënjyen nga premtimet elektorale të partive politike për rritjen e punësimit, shëndetësi dhe arsim cilësor, liberalizim vizave etj., të cilat ishin veç premtime boshe. Ata premtuan 300 mijë vende pune, në këtë mënyrë shqiptarët humbën besimin tek politika. Kosova është shndërruar me shpejtësi në një vend të pashpresë, ku gjithkush rreket të largohet e të kërkojë azil nëpër Evropë. Në kontaktet e përditshme me njerëz vërehet pesimizmi i tyre për ditë të mira, papunësi dhe varfëri e madhe, pastaj mungesë drejtësie etj., të cilat nxitën nga keqqeverisjet e deritashme dhe mungesa e besimit për të ardhmen. Derisa qeveritarët, të cilët janë të dyshuar, por madje edhe të akuzuar për vënien e një pasurie marramendëse nëpërmjet korrupsionit dhe posteve publike, që mbajnë aktualisht dhe në te shkuarën, nuk u dënua deri me sot për shpërdorim të posteve publike, pavarësisht shumë padrejtësive. Shqiptarët janë të bindur për korrupsionin aktiv dhe pasiv të këtyre politikanëve dhe zyrtarëve të lartë që mbesin pa u ndëshkuar, asnjeri nga këta nuk mban përgjegjësi ligjore, po ashtu nuk mundem të mos përmend faktin që një pjesë e madhe e sistemit të drejtësisë shqiptare është e korruptuar dhe të drejtë ka kush është në pushtet, kush ka para dhe kush ka lidhje të fuqishme me shtetin, botën e krimit.
Politikanit i duhet të gënjejë në mënyrë të vazhdueshme
Kosova ka prodhuar politikanë, të cilët për të marrë pushtetin ose për ta mbajtur sa më gjatë atë, një politikani i duhet të gënjejë në mënyrë të vazhdueshme lidhur me qëllimet e tij ose si të thuash duhet të manovrojë t'i ngatërrojë kundërshtarët në qëllimet e veta dhe shpesh duhet të tregojë një kinse fytyrë tjetër, nga ajo që njerëzve u duhet ta pranojnë. Politikanët shqiptarë në Kosovë përsërisin të njëjtat gënjeshtra, besojnë se ashtu të ripaketuara më bukur, ato nuk janë më si më parë, kurse njerëzit të mësuar me to, e kanë të nevojshme t'i dëgjojnë. Madje, sociologët mendojnë se politikanët gënjejnë edhe ngaqë, duke gënjyer vazhdimisht, ata fillojnë t'u besojnë edhe vetë gënjeshtrave të tyre, të cilat përpiqen t'ua rifalin qytetarëve për të vërteta. Politika është kthyer krejtësisht në biznes, vetëm jo në shërbim të popullit, por të një klani oligarkësh të familjes në pushtet. Shqiptarëve u ka humbur i gjithë besimi te politikanët. Ndaj besojnë vetëm në humbjen e tyre. Kjo është edhe arsyeja që të gjithë ia kanë mësyrë largimit në emigracion. Ku të mundin, vetëm të largohen larg Kosovës, për një jetë më të mirë për ata dhe fëmijët e tyre, Kosova nuk u kujdes për qytetarët e saj si nënë, por si njerkë. Si ato njerkat e përrallave, ku me detyrim i largon nga shtëpia fëmijët e burrit. Politika ka thelluar mosbesimin ndaj qytetarëve të vet, ajo me arrogancën e saj ka krijuar trendin e ashpërsimit të ndasive. Keqqeverisjet e deritashme kanë ardhur si pasojë e kapjes së shtetit nga të paaftët, hajdutët dhe mafia. E keqja nuk mbaron me kaq, pasi shpresat për të ardhmen nuk ekzistojnë fare, drita në fund të tunelit është ende e largët. Siç po shkojnë gjërat, ju shqiptarët e Kosovës do kenë arsye edhe më shumë për të ikur ashtu siç kam ikur unë dhe ata që po bëhen gati të ikin.
(Kosova Sot)
Shkruan: Anne-Sylvaine Chassany Si do të hyjë në histori thirrja e Emmanuel...
Shkruan: Jim O'Neill Tash vonë isha në Zvicër – në...
SHKRUAN: AVNI RUDAKU Me rastin e përvjetorit të gazetës lidere Është...
SHKRUAN: AVNI RUDAKU Me rastin e përvjetorit të gazetës lidere Është...
SHKRUAN: IBRAHIM KELMENDI DALLIMET E UÇK-SË SË...
SHKRUAN: IBRAHIM KELMENDI DALLIMET E UÇK-SË SË...
SHKRUAN: GANI QARRI GAZETA LIDERE LINDI SI RREZE DRITE NË...
SHKRUAN: GANI QARRI GAZETA LIDERE LINDI SI RREZE DRITE NË...
Sllovenia është finalisti i parë i Kampionatit Evropian, pasi në...
Furra është fringo e re dhe është importuar nga Italia, ndërsa muret e saj...
Deputeti i Kuvendit të Kosovës nga radhët e Lidhjes Demokratike të...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn